נעמי חשמונאי

נעמי חשמונאי (נולדה ב-27 באוקטובר 1984) היא מוזיקאית ומשוררת ישראלית.

==ביוגרפיה==

נולדה וגדלה בחיפה למשפחה דתית. בנעוריה יצאה בשאלה, ובמהלך לימודיה באוניברסיטה חזרה בתשובה מתוך זיקה לחסידות ברסלב. כיום חיה באורח חיים מסורתי.

ב-2014 החלה להופיע עם שיריה בליווי פסנתר וגיטרה, ובאותה תקופה נוצר שיתוף פעולה בינה לבין המוזיקאי אמיר צורף. כעבור שנתיים הוציאה בהפקה עצמאית את אלבומה הראשון, "שמונה שורות", בהפקת צורף, ובו עשרה שירים שכתבה והלחינה. ב"הארץ" כתב בן שלו כי "יש ב'שמונה שורות' גם להט וגם תבונה, גם צעקה וגם תפילה חרישית, ויש בו קפיצת אמונה, תרתי משמע". המבקר יוסי חרסונסקי כתב: "יש במוזיקה של נעמי חשמונאי עומק ויופי שנוגעים באמת הצרופה שלה... היא אינה מחפשת להיט. חשובה לה האמירה". באותה שנה זיכה אותה האלבום בפרס שר החינוך לתרבות יהודית בתחום המוזיקה, לצד אביהו מדינה.

לחשיפה רבה זכתה בסוף 2016, כשנבחרה לפתוח את פרויקט השירה המצולם "כאן שיר" בתאגיד השידור הישראלי עם שירה "[https://www.facebook.com/kanipbc/videos/vb.1778160639070121/1831755420377309/?type=2&theater אישה עם כיסוי ראש]". בסרטון צפו יותר מ-200 אלף איש בפייסבוק וביוטיוב. בשיר מתחה חשמונאי ביקורת על היחס לאישה בציונות הדתית ובציבור החילוני גם יחד, ועל כך אמרה בריאיון: "אני מרגישה שלפעמים הפלורליזם חוטא בסלקטיביות, וחופש דעה נתון רק למי שחושב בדיוק כמונו. כמי שחיה בין שני העולמות וחווה על בשרי את הפיצול שבין המחנות, החילוני והדתי, אני מקווה שלא אצטרך להכריע ביניהם... אני רוצה שלא יצמצמו אותי לדמות האישה עם כיסוי הראש". ב-2017 צילמה [https://www.facebook.com/watch/?v=2027937640759085 סרטון נוסף] ל"כאן" ובו הביעה את עמדתה בסוגיית האיסור על האזנה לשירת נשים בקהל דתי וחרדי.

במקביל החלה לפרסם שירה בעיתונים ובכתבי עת, בהם "הארץ", "ידיעות אחרונות" ו"הו!". בשנת 2023 הוציאה את ספר שיריה הראשון, "בסוד החשמל".

==שיתופי פעולה==

חשמונאי שיתפה פעולה והופיעה עם מוזיקאים רבים, בהם אמיר צורף, אסף אמדורסקי, יהוא ירון, תמר אייזנמן, דוד פרץ, אביב גדג', שי צברי, שלום גד, יוסי בבליקי ושני פלג. בפסטיבל הפסנתר 2018 העלתה מופע משותף עם הזמרת לונא אבו נסאר, ובאותה שנה השתתפה במופע מחווה משירי גבריאל בלחסן שנערך בפסטיבל אינדינגב ובמקומות נוספים. בתחילת 2019 ערכה עם עומר ולדמן ערב מחווה למשורר יאיר הורביץ, ובו השתתפו בין השאר חדוה הרכבי, שמעון אדף, אנה הרמן, עינב ג'קסון כהן ועודד כרמלי. לכבוד המופע הלחינה וביצעה את שירו של הורביץ, "שיר ילדים". בסוף אותה שנה שרה את השיר "נצח מיותר" באלבום "מיתולוגיה שלמה מתחת לציפורניים" שיצרו שמעון אדף וחיים רחמני בשם "דליה שושן".

==יצירותיה==
שירה

בסוד החשמל, פרדס, 2023

מוזיקה

שמונה שורות, 2016

==[https://www.pardes.co.il/?id=showbook&catnum=978-965-541-333-5&fbclid=IwAR27kWWWpf3ly8qN-iwBsU0knL5ht9fJrjy9NxhAq7kTToYh4Vh3b8dAC3s קישורים] חיצוניים==

* [https://www.pardes.co.il/?id=showbook&catnum=978-965-541-333-5 בסוד החשמל, הוצאת פרדס]
שירים:
* נעמי חשמונאי, [https://neomihashmonay.bandcamp.com/album/- שמונה שורות], באתר bandcamp
* [https://www.youtube.com/watch?v=dYtmb5IEi8A קליפ לשיר "איך זה"], מתוך "שמונה שורות" (בימוי: שחף רם)
* [https://www.youtube.com/watch?v=k2biw6sWwRU&amp=&t=18s קליפ לשיר "נבל"], מתוך "שמונה שורות" (בימוי: שחף רם)
* [https://www.youtube.com/watch?v=IiK6Zkk_UJ8 בושה], בפסטיבל אינדינגב 2016
* [https://www.youtube.com/watch?v=QIEB2J2xo1I שיר ילדים] מאת יאיר הורביץ, במופע מחווה בלבונטין 7, 24.2.19
* [https://www.youtube.com/watch?v=HAFoG5sKMBY&amp=&t=70s אישה עם כיסוי ראש], תאגיד השידור כאן
* 
* 
* 
* 
* [https://www.youtube.com/watch?v=_3LmbZbiGy8 בעיית הרוע], מתוך הפרויקט "בקולי: שירת נחמה", בית אריאלה, 20.12.23

ראיונות:
* 
* רחלי ריף, "[https://www.makorrishon.co.il/nrg/online/47/ART2/859/767.html בין צעקה לתפילה: נעמי חשמונאי חסידת רוק]", מקור ראשון, 26.1.17
* 
* נטע עמית, "[http://politicallycorret.co.il/lunaabunassar_neomihashmonay/ לונא אבו נסאר ונעמי חשמונאי מעלות מופע משותף בפסטיבל הפסנתר, ולא מוכנות שתקראו לזה 'דו קיום']", פוליטיקלי קוראת, 8.10.18
* [https://www.youtube.com/watch?v=EzSACvchHpE "כיסוי ראש, לב חשוף": שיחה בין בכל סרלואי לנעמי חשמונאי], פסטיבל "חיים בספר", משכנות שאננים, 2.7.20
* שלומי חתוכה, [https://www.kan.org.il/content/kan/podcasts/p-8290/518454/ "ברית מילה" עם נעמי חשמונאי], כאן, 6.9.23
* שיחה עם מיה סלע ויובל אביבי [https://www.kan.org.il/content/kan/podcasts/p-8266/551701/ על הספר "בסוד החשמל"], מה שכרוך, כאן תרבות, 1.10.23

על יצירתה:

* עדו ניצן, [https://digital-edition.israelhayom.co.il/israel-hayom/20240105/page/110 בעלת האוב], ישראל היום, 5.1.24

==הערות שוליים==

קטגוריה:מוזיקאיות ישראליות
קטגוריה:מוזיקאים ישראלים
קטגוריה:משוררות ישראליות
קטגוריה:משוררים ישראלים
קטגוריה:זמרות ישראליות
קטגוריה:זמרים ישראלים
קטגוריה:אמניות ישראליות שחזרו בתשובה
קטגוריה:משוררים כותבי עברית
קטגוריה:משוררות כותבות עברית
קטגוריה:זמרים השרים בעברית
קטגוריה:זמרות השרות בעברית
קטגוריה:זוכי פרס שר החינוך לתרבות יהודית
קטגוריה:זוכות פרס שר החינוך לתרבות יהודית
קטגוריה:בוגרות אולפנות
קטגוריה:ישראליות שנולדו ב-1984
קטגוריה:ישראלים שנולדו ב-1984